
Өнеркәсіптік кооперацияның және субконтрактацияның Еуразиялық желісін құру тұжырымдамасы туралы

Еуразиялық экономикалық комиссия Кеңесінің 2016 жылғы 
17 наурыздағы  № 17 шешімімен бекітілген Еуразиялық экономикалық одақ шеңберіндегі өнеркәсіптік ынтымақтастықтың  негізгі бағыттарын іске асыру жөніндегі актілер мен іс-шараларды әзірлеу жоспарының 2-тармағын  іске асыру мақсатында Еуразиялық экономикалық комиссия Кеңесі шешті:
1.Қоса беріліп отырған Өнеркәсіптік кооперацияның және субконтрактацияның Еуразиялық желісін құру тұжырымдамасы бекітілсін.
2.Осы Шешім ресми жарияланған күнінен бастап күнтізбелік 10 күн өткен соң күшіне енеді.

Еуразиялық экономикалық комиссия Кеңесінің мүшелері:

Еуразиялық экономикалық комиссия Кеңесінің 
2016 жылғы 21 желтоқсандағы № 143 шешімімен
БЕКІТІЛГЕН

Өнеркәсіптік кооперацияның және субконтрактацияның 
Еуразиялық желісін құру 
ТҰЖЫРЫМДАМАСЫ

Осы Тұжырымдама Еуразиялық үкіметаралық кеңестің 2015 жылғы 8 қыркүйектегі № 9 шешімімен бекітілген Еуразиялық экономикалық одақ шеңберіндегі өнеркәсіптік ынтымақтастықтың негізгі бағыттарының 4.1.1-тармақшасын және Еуразиялық экономикалық комиссия Кеңесінің 2016 жылғы 17 наурыздағы № 17 шешімімен бекітілген Еуразиялық экономикалық одақ шеңберіндегі өнеркәсіптік ынтымақтастықтың негізгі бағыттарын іске асыру жөніндегі актілер мен іс-шараларды әзірлеу жоспарының 2-тармағын іске асыру мақсатында әзірленген.
Осы Тұжырымдама Еуразиялық экономикалық одаққа мүше мемлекеттердегі (бұдан әрі тиісінше – мүше мемлекеттер, Одақ)  өнеркәсіптік өнім өндірушілердің өнеркәсіптік ынтымақтастығының неғұрлым тиімді нысандарын ұйымдастыруға бағытталған, бұл өндірістік тиімділіктің жоғарылауына қол жеткізуге, өнеркәсіптік өнімнің бәсекеге қабілеттілігін қамтамасыз етуге, сервистік өнерекәсіптік орта қалыптастыруға, өнеркәсіптің цифрлық трансформациялану негіздерін қалауға және өнеркәсіптік кооперация мен субконтрактацияның Еуразиялық желісінің (бұдан әрі – еуразиялық субконтрактация желісі) мақсаттарын, міндеттерін, оны қалыптастыру және қаржыландыру тәртібін айқындауға мүмкіндік береді.
Осы Тұжырымдаманың мақсаттары үшін мыналарды білдіретін ұғымдар пайдаланылады:
«аутсорсинг» – бір заңды тұлғаның (контрактордың) басқа заңды тұлғаға (субконтракторға) жұмыстарды немесе қызметтер көрсетуді беруі және осы басқа заңды тұлғаның (субконтрактордың) шарт негізінде оларды орындауға қабылдауы;
«субконтракторлар биржасы» – контракторлардың субконтрактация мәселелері бойынша субконтракторлармен тікелей келіссөздер жасау мүмкіндігін қамтамасыз ететін, ұйымдық тұрғыдан ресімделген іс-шара;
«еуразиялық субконтрактация желісі» – Еуразиялық экономикалық комиссияны, уәкілетті органдарды, субконтрактация орталықтарын, мүше мемлекеттердің контракторларын, субконтракторларын біріктіретін желілік құрылым;
«өнімді сыныптаудың бірыңғай жүйесі» – Еуразиялық экономикалық комиссияны үйлестіру кезінде мүше мемлекеттер бірлесіп әзірлейтін және  еуразиялық субконтрактация желісін қалыптастыру және оның жұмыс істеуін қамтамасыз ету мақсатында пайдаланатын, Одақтың нормативтік-анықтамалық ақпаратының бірыңғай жүйесінің құрамына кіретін өнімнің сыныптауыштары (стандарттары) мен қағидалары;
«өнеркәсіптік кәсіпорындардың (контракторлар мен субконтракторлардың) бірыңғай тізілімі» – аутсорсинг шеңберінде ұсынылатын жұмыстар мен қызметтер көрсетуге байланысты мүше мемлекеттердің өнеркәсіптік кәсіпорындары (контракторлары мен субконтракторлары) туралы мәліметтерді қамтитын, Одақтың интеграцияланған ақпараттық жүйесінің құралдарын пайдалана отырып қалыптастырылатын және мүше мемлекеттердің уәкілетті органдары мен Еуразиялық экономикалық комиссия арасындағы ақпараттық өзара іс-қимыл негізінде құрылатын ортақ ақпараттық ресурс;
«контрактор» – субконтрактордың  жұмыстарды орындауына немесе оның қызметтерді көрсетуіне мүдделі заңды тұлға;
«өнеркәсіптік кәсіпорындардың (контракторлар мен субконтракторлардың) бірыңғай тізілімінің ұлттық бөліктері (дерекқорлары)» – аутсорсинг шеңберінде ұсынылатын жұмыстар мен қызметтер көрсету, өнеркәсіптік кәсіпорындар (контракторлар мен субконтракторлар) туралы мәліметтер қамтылатын мүше мемлекеттердің ұлттық дерекқорлары;
«субконтрактация» – өндірістік қызметті оңтайландыру үшін өнеркәсіптік кәсіпорындар қолданатын өндірістік (өнеркәсіптік) аутсорсинг нысандарының бірі;
«субконтрактингтік тарих» – контракторлар мен субконтракторлардың келісімімен қалыптастырылатын, жасалған және орындалған аутсорсинг және субконтрактация шарттары туралы ақпарат;
«субконтрактор» – контрактордың тапсырысы бойынша жұмыстарды орындауға немесе қызметтерді көрсетуге мүдделі заңды тұлға;
«мүше мемлекеттің уәкілетті органы» – мүше мемлекет субконтрактация орталықтарын құруға және осы мүше мемлекетте олардың қызметін үйлестіруге уәкілеттік берген мемлекеттік билік органы немесе ұйым;
«субконтрактация орталығы» – мүше мемлекеттерде контракторлар мен субконтракторлардың өзара іс-қимыл жасау процесін консультациялық және ұйымдастырушылық тұрғыдан қолдауды жүзеге асыратын еуразиялық субконтрактация желісінің ұлттық инфрақұрылымдық бөлімшесі.

ІІ. Еуразиялық субконтрактация желісінің мақсаттары мен міндеттері

Еуразиялық субконтрактация желісін құрудың мақсаты өнеркәсіптік дамудың жеделдеуі мен орнықтылығын қамтамасыз ету, мүше мемлекеттер өнеркәсібінің бәсекеге қабілеттілігі мен инновациялық белсенділігін арттыру үшін мүше мемлекеттердің тиімді әрі өзара пайдалы өзара іс-қимыл жасау әлеуетін іске асыру болып табылады.
Еуразиялық субконтрактация желісінің негізгі міндеттері:
өндірістік процестерді оңтайландыру және мүше мемлекеттердің өнеркәсіптік кәсіпорындарының, өнеркәсіптік салаларының бәсекеге қабілеттілігін елеулі түрде арттыру, сондай-ақ салааралық кооперацияны тереңдету;
жүктемесі аз өндірістік қуаттылықтарды ұстауға жұмсалатын өндірістік емес шығындарды жою және технологиялық қайта жарақтандыруға,  шығарылатын өнеркәсіптік өнімнің модельдік қатарын жаңартуға күш-жігерді шоғырландыру;
өндірістік процестерді оңтайландыру нәтижесінде босаған ұйымдастырушылық, қаржылық және кадрлық ресурстарды технологиялық жаңғыруды жүргізу және жаңа өндірістерді дамыту үшін пайдалану;
шығарылатын өнеркәсіптік өнімге сервистік қызмет көрсету аутсорсингінің есебінен кәсіпорындар шығындарын оңтайландыру;
мүше мемлекеттердің субконтрактациясы мен өнеркәсіптік кооперация үшін қолжетімді ақпараттық ресурс құру;
еуразиялық субконтрактация желісінің жұмыс істеуі шеңберінде мүше мемлекеттердің өнеркәсіптік кәсіпорындарының басым бөлігін өндірістік процеске тарту жолымен өнеркәсіптік кооперацияны кеңейту;
мемлекетаралық кооперациялық байланыстарды дамыту үшін қолайлы жағдай жасау және мүше мемлекеттердің шағын және орта өнеркәсіптік кәсіпорындарын әлемдік экономикалық жүйеге интеграциялау;
ірі өнеркәсіптік кәсіпорындардың шағын және орта бизнес субъектілерімен мемлекетаралық интеграциялануының бірлескен жобаларын іске асыру үшін субконтрактацияның әлеуетті ұлттық желілерін біріктіру болып табылады.

ІІІ. Еуразиялық субконтрактация желісін қалыптастыру тәртібі

Еуразиялық субконтрактация желісінің қатысушылары:
мүше мемлекеттердің уәкілетті органдары;
субконтрактация орталықтары;
Еуразиялық экономикалық комиссия (бұдан әрі – Комиссия);
контракторлар мен субконтракторлар болып табылады.
Мүше мемлекеттердің өнеркәсіптік кооперациясын және субконтрактациясын дамыту мақсатында еуразиялық субконтрактация  желісін қалыптастыру шеңберінде Комиссия  өнеркәсіптік кәсіпорындардың (контракторлар мен субконтракторлардың) бірыңғай тізілімін (бұдан әрі – бірыңғай тізілім) қалыптастырады және жүргізеді.
Бірыңғай тізілім мүше мемлекеттердің уәкілетті органдары Комиссияға электрондық түрде ұсынатын, бірыңғай тізілімнің ұлттық бөліктерінен алынған мәліметтер негізінде қалыптастырылады және жүргізіледі.
Бірыңғай тізілімді қалыптастыру және жүргізу мыналарды:
Комиссияның мүше мемлекеттердің уәкілетті органдарынан бірыңғай тізілімнің ұлттық бөлігіне енгізілген, аутсорсинг шеңберінде ұсынылатын жұмыстар мен қызметтер көрсетуге байланысты, мүше мемлекеттердің өнеркәсіптік кәсіпорындары (контракторлар мен субконтракторлар) туралы өзекті мәліметтерді алуын;
мүше мемлекеттердің уәкілетті органдары ұсынған мәліметтерді Комиссияның бірыңғай тізілімге енгізуін;
Комиссияның бірыңғай тізілімде қамтылатын мәліметтерді Одақтың ақпараттық ресурстында жариялауын қамтиды.
Мүше мемлекеттердің уәкілетті органдары бірыңғай тізілімге қосу (жаңартып отыру) үшін ұсынылатын мәліметтердің анық болуын қамтамасыз етеді.
Комиссия еуразиялық субконтрактация желісін құру кезеңінде:
бірыңғай тізілімді, өнімдерді сыныптаудың бірыңғай жүйесін, сондай-ақ субконтрактингтік тарихты қалыптастыру және жүргізу тәртібін белгілейтін актілерді қабылдауды;
еуразиялық субконтрактация желісінің нәтижелі әрі тиімді жұмыс істеу индикаторлары мен көрсеткіштерін әзірлеуді қамтамасыз етеді.
Комиссия еуразиялық субконтрактация желісінің жұмыс істеуі мақсатында:
мүше мемлекеттердің уәкілетті органдарының бірыңғай тізілімге қол жеткізуін қамтамасыз етеді;
мүше мемлекеттердің өнеркәсіптік кәсіпорындарының басым бөлігін еуразиялық субконтрактация  желісі жүйесіне тартылуына жәрдем көрсетеді;
еуразиялық субконтрактация желісінің одан әрі дамуы үшін жағдай жасайды;
еуразиялық субконтрактация желісіне технологиялық құжаттаманы  беру мен әзірлеудің бірыңғай цифрлық стандарттарын әзірлеуді қамтамасыз етеді;
субконтрактация орталықтарының регламентін, өзара іс-қимыл жасау рәсімдерін және Одақтың мүше мемлекеттерімен келісу бойынша бірыңғай тізілімнің ұлттық бөліктерін (дерекқорларын) жүргізуге қойылатын типтік талаптарды айқындайды;
уәкілетті органдардың қызметін үйлестіруді және өзара іс-қимыл жасауын, оларды әкімшілік және әдістемелік тұрғыдан қолдауды қамтамасыз етеді.
Мүше мемлекеттер субконтрактация орталықтарын құруға және олардың қызметін үйлестіруге жауапты  және:
бірыңғай тізілімнің ұлттық бөліктерін (дерекқорларын) қалыптастыруды және жүргізуді;
Одақтың интеграцияланған ақпараттық жүйесін пайдалана отырып, бірыңғай тізілімді қалыптастырудың және жүргізудің жалпы процесі шеңберінде Комиссия мен мүше мемлекеттердің уәкілетті органдары арасындағы ақпараттық өзара іс-қимылды;
субконтрактация орталықтарын құруды және олардың жұмысын ұлттық деңгейде үйлестіруді;
субконтрактілер биржаларының ұлттық деңгейінде қызметті үйлестіруді және жоспарлауды және басқа да іс-шаралар жүргізуді;
мүше мемлекеттер заңнамасының ерекшеліктерін ескере отырып, Комиссия ұсынымдары негізінде әзірленетін әдістемелік материалдар дайындауды;
бірыңғай тізілімнің ұлттық бөлігінде (дерекқорларда) контракторлар мен субконтракторларды тіркеуді;
субконтрактация орталықтарының аутсорсинг мәселелері бойынша ақпарат алмасу мақсатында бірыңғай тізілімнен алынған мәліметтерге қол жеткізуін;
субконтрактация орталықтарын ұйымдастырушылық-әдістемелік тұрғыдан қолдауды;
мүше мемлекеттерде өнеркәсіптік өнімді өндіруге қойылатын талаптарды регламенттейтін нормаларды, стандарттарды, регламенттерді және нормативтік-техникалық құжаттарды  біріздендіру жөнінде ұсыныстар дайындауды (қажет болған кезде) қамтамасыз ететін уәкілетті органдарды айқындайды.
Субконтрактация орталықтары бірыңғай тізілімнің ұлттық бөліктерін (дерекқорларды) қалыптастыруға қатысады және өнеркәсіптік кәсіпорындардың мынадай қызметтер көрсетуді ұсынуын:
өнеркәсіптік кооперация бойынша әріптестер іздеуді, еуразиялық субконтрактация желісіне тапсырыстар тартуды және орналастыруды, өнеркәсіптік кооперация бойынша әріптестерді іздеуді және біліктілігі бойынша іріктеуді;
маркетингтік зерттеулер жүргізуді;
мүше мемлекеттердің өнеркәсіптік кәсіпорындарының өндірістік қуаттылықтары мен өндірістік мүмкіндіктері, өндірістік үй-жайлары туралы ақпаратты жинауды, талдауды, сақтауды және таратуды;
контракторлар мен субконтракторларға аутсорсинг мәселелері бойынша, сондай-ақ шағын және орта өнеркәсіптік кәсіпорындарды мемлекеттік қолдау нысандары мен тетіктері бойынша консультациялар беруді;
ұлттық кәсіпкерлер бірлестіктерімен және мүше мемлекеттердің сауда-өнеркәсіп палаталарымен өзара іс-қимыл жасауды;
шарттардың үлгілік нысандарын,  өнімдерді (жұмыстарды, қызметтер көрсетуді) беруді ұйымдастыру схемаларын, ақы төлеудің оңтайлы варианттарын және т.б. қоса алғанда, өнеркәсіптік кооперацияның және субконтрактацияның типтік схемаларын әзірлеуді  жүзеге асырады.
Мүше мемлекеттер мен Комиссияның шешімі бойынша еуразиялық субконтрактация  желісінің  неғұрлым тиімді жұмыс істеуін қамтамасыз ету мақсатында осы Тұжырымдаманың ІІ бөлімінде көрсетілген міндеттерді іске асыру тетіктері түзетілуі мүмкін.

ІV. Еуразиялық субконтрактация  желісіне қатысушылардың ақпараттық өзара іс-қимыл жасауы

Еуразиялық субконтрактация желісінде субконтрактация орталықтарының ақпараттық өзара іс-қимыл жасауы Одақтың  интеграцияланған ақпараттық жүйесі құралдарын пайдалана отырып жүзеге асырылады.
Бірыңғай тізілімді пайдалану аутсорсингті іске асыру мақсатында әріптестерді іздеуге ықпал етеді.
Бірыңғай тізілімде контракторлар мен субконтракторлар туралы, сондай-ақ аутсорсинг шеңберінде ұсынылатын жұмыстар мен қызметтер көрсетуге байланысты мынадай мәліметтер қамтылады:
мүше мемлекеттердің заңнамасына сәйкес тіркеу;
өндірістік әлеует;
аутсорсингке тапсырысқа қойылатын егжей-тегжейлі (техникалық және технологиялық) талаптар.
Аутсорсингті іске асыру мақсатында әріптестерді іздеу өнімдерді сыныптаудың бірыңғай жүйесіне сәйкес жүзеге асырылады.
Бірыңғай тізілім Одақтың ақпараттық порталында орналастырылады.

V. Еуразиялық субконтрактация  желісін қалыптастыру тәртібі

Бірыңғай тізілімді құру, дамыту және жұмыс істеуін қамтамасыз ету  жөніндегі жұмыстарды қаржыландыру – Одақтың интеграцияланған ақпараттық жүйесін құру, дамыту және жұмыс істеуін қамтамасыз ету жөніндегі жұмыстарды қаржыландыру үшін көзделген Одақтың бюджет қаражаты есебінен жүзеге асырылады.
Бірыңғай тізілімнің ұлттық бөліктерін (дерекқорларын) құру, дамыту және жұмыс істеуін қамтамасыз ету жөніндегі жұмыстарды қаржыландыру – мүше мемлекеттердің уәкілетті органдарының қызметін қамтамасыз етуге  көзделген мүше мемлекеттер бюджеттерінің қаражаты есебінен, сондай-ақ бюджеттен тыс қаражат есебінен жүзеге асырылады.
Субконтрактация орталықтарының қызметін қаржыландыру мүше мемлекеттердің уәкілетті органдарының қызметін қамтамасыз етуге көзделген мүше мемлекеттер бюджеттерінің қаражаты мен шағын және орта бизнес субъектілерін қолдауға көзделген барлық деңгейдегі бюджет қаражаты есебінен, сондай-ақ бюджеттен тыс қаражат есебінен жүзеге асырылады.

VІ. Еуразиялық субконтрактация  желісінің қызметін реттеу

Комиссия мүше мемлекеттердің уәкілетті органдарының қызметін үйлестіруді және олардың өзара іс-қимыл жасауын қамтамасыз ететін еуразиялық субконтрактация  желісінің үйлестіруші органы болып табылады, ол мыналарды:
Одақтың интеграцияланған ақпараттық жүйесінің көмегімен субконтрактация орталықтарының жұмыс істеуін мониторингтеуді жүзеге асырады, соның нәтижелері бойынша олардың жұмысының тиімділігін бағалауды жүргізеді;
субконтрактация орталықтарының жұмыс істеуін қамтамасыз ету бойынша үздік практиканы қорытуды және таратуды;
өнеркәсіптік кооперация және субконтрактацияның өзекті мәселелері бойынша дөңгелек үстелдер, жиналыстар, бейнеконференциялар ұйымдастыруды;
халықаралық өнеркәсіптік кооперация желілерімен интеграциялау тетіктерін әзірлеуді  жүзеге асырады.

